1939-ben Hitler és Mussolini megkötötték a Dél-Tirol-egyezményt, amely választás („opció”) elé állította az 1919-ben Olaszországhoz csatolt területek (Dél-Tirol, Trentino, Friuli és Venezia Giulia tartományok kijelölt településeinek) német, ladin és szlovén lakosságát: elhagyhatták szülőföldjüket és átköltözhettek a Német Birodalom által bekebelezett Ausztriába. Csak az maradhatott szülőföldjén, aki feladta nemzetiségét és anyanyelvét, olasz nevet vett fel és olasznak vallotta magát. A Forcher család az „opciót” választotta. Elhagyták szülőföldjüket, Sextent és Ausztriába költöztek.